Drukkin kona um borð í flugvél frá Sameinuðu arabísku furstadæmunum til Bretlands bað fjölda karlmanna um borð að stunda kynlíf með sér í háloftunum rétt áður en hún beit flugþjón . Hin 20 ára gamla Demi Burton fékk 6 mánaða fangelsisdóm fyrir atvikið en hún var handtekin um leið og vélin lenti í Manchester í Bretlandi . Konan hafði sýnt af sér ógnandi hegðun og áreitt fjölda karlmanna um borð . Að lokum þurfti 6 starfsmenn vélarinnar og einn farþega til þess að binda hana niður við sæti sitt . Í hamaganginum beit hún einn flugþjónanna . Burton var mjög drukkin og brást illa við þegar henni var neitað um meira áfengi um borð . Hún sagði fyrir dómara að hún hefði drukkið mikið áður en hún steig um borð í vélina þar sem hún er flughrædd . Atvikið átti sér stað 9. maí síðastliðinn og var nýverið tekið fyrir hjá dómara í Bretlandi .